open-index/open-wikipedia-markdown huggingface dataset:
Ľudské indivíduum

**Ľudské indivíduum** je jednotlivý predstaviteľ ľudského rodu, človek chápaný izolovane, nezávisle od jeho antropologických a spoločenských osobitostí. Pojem ľudského indivídua
je dôležitý pri vymedzovaní pojmu muža, ženy a pod.

Ľudské indivíduum podľa synkriticizmu je miesto, kde dochádza k manifestácii sveta v podobe významových útvarov. Bdenie ľudského indivídua je podmienkou možnosti existencie významových útvarov.

## Externé odkazy
* 

Kategória:Filozofické pojmy
Kategória:Psychológia
Indoeurópania

**Indoeurópania** (staršie: *Indogermáni*, *[[Árijci]]*, *[[Árjovia]]*) sú príslušníci mnohých etnických skupín, národností a národov, patriacich k spoločnej jazykovej rodine indoeurópskych jazykov. Spoločný pôvod týchto etník sa vymedzuje do oblasti severnej a severozápadnej Indie, strednej a juhozápadnej Ázie, ako aj do hraničných oblastí medzi Áziou a Európou.

Indoeurópania vytvorili na začiatku svojho putovania do Európy niekoľko migračných centier, odkiaľ sa ďalej šírili.

Indoeurópania položili základy väčšiny indoeurópskych národov s výnimkou Maďarov, Fínov, Laponcov a Baskov.

## Iné projekty

## Externé odkazy
* 

Kategória:Etniká, národy a národnosti
Hypotetickosť

**Hypotetickosť** (gr.) môže byť:
* predpokladanosť, vlastnosť byť neistý
* platnosť len za určitých podmienok
* len podmienená správnosť
* spočívanie na hypotéze, napr. hypotetický výrok

Opakom je kategorickosť.

## Externé odkazy
*
Indoeuropeistika

**Indoeuropeistika** (príslušná osoba je **indoeuropeista**) je disciplína jazykovedy,
porovnávacie štúdium indoeurópskych jazykov predpokladajúce ich spoločný pôvod.

## Externé odkazy
* 

Kategória:Jazykoveda
Indológia

**Indológia** je vedecký výskum indických jazykov, indických literatúr a dejín Indie. Odborník v indológii sa nazýva *indológ*.

## Slovenskí indológovia

* Anna Rácová

## Iné projekty

## Externé odkazy
* 


Kategória:India
Indovia

**Indovia** (zriedkavo **Bháratovia** - podľa hindského názvu *bhárat(a) vásí*) je súhrnný názov pre početné národnosti a národy žijúce v Indii a ďalších krajinách. Odhaduje sa, že na Zemi žije asi 1 192 000 000 Indov, celkovo tvoria asi 17% svetovej populácie. Obyvateľstvo Indie je typické bohatou kultúrou.

Historický začiatok indických národov a národností sa všeobecne spája so vznikom a rozvojom harappkej kultúry v 3. tisícročí pred Kr. Ďalší rozvoj tejto pôvodnej indickej kultúry bol zastavený vpádom Árjov (Indoárijcov) zo severozápadnej Ázie, ktorí sa od polovice 2. tisícročia pred Kr. stali nositeľmi ďalšieho vývoja kultúry a spoločnosti (vznik véd a hinduizmu).

## Externé odkazy
* 


Kategória:Etniká, národy a národnosti
Hysterektómia

**Hysterektómia** (z gr ὑστέρα *(hystera=maternica)*) je chirurgické odstránenie maternice.

## Externé odkazy
* 

Kategória:Gynekológia a pôrodníctvo
Indra

náhľad|Boh Indra, maľba z 19. storočia
**Indra** (-sanskritský kmeň slova) alebo **Indrah** (-sanskritský nominatív) je hinduisticko-džinisticko-budhistický boh, ktorý má v rôznych náboženstvách rôznu dôležitosť. Ako indický boh z védskeho obdobia má významné postavenie vo védskom náboženstve. 

Je dieťaťom boha neba Djausa a bohyne zeme, manželky boha Djausa, Prithví, a preto Indra nebo a zem spája (keď Višnu donútil Zem, aby porodila ryžu, boh Indra zase ľudí naučil, ako ju pestovať). Často sa považuje za boha počasia, dažďa a búrky (búrkou zasiahol napr. proti zlovôli draka, snažiaceho sa o narušenie toku riek). V boji ničil nepriateľov Árijcov. Jeho manželkou bola Indrání (synonymá Mahéndrí, Šačí, Aindrí, Sudžáta, Paulómí), bohyňa pomsty (aj ona sa zobrazuje s bielym slonom).

## Najznámejšie prívlastky boha Indru
Prívlastky, pre ktoré je uctievaný: 

### všeobecne
* kráľ všetkých bohov
* vojvodca všetkých bohov
* boh vojny
* boh neporaziteľnosti
* boh veľkorysosti
* všemocný vládca vesmíru
* vládca živlov
* vládca jednotlivých svetových strán
* vládca ochrancov (lókapálov alebo dikpálov) jednotlivých svetových strán
* boh plodnosti

### prevažne v hinduizme
* boh hromu a blesku
* boh moci
* boh dažďa
* boh sily
* boh odvahy

### prevažne v budhizme
* boh východného smeru
* ochranca východného smeru
* boh, ktorý priniesol Buddhovi vadžru

### prevažne v džinizme
* boh neba
* hlava niekoľkých nebies

## Znázorňovanie Indru
Indra sa stotožňuje s býkom, preto býva zobrazovaný aj v jeho podobe. Najčastejšie býva spodobovaný so slonom bielej farby a s atribútom dordže (vadžra) - s kovovým liturgickým predmetom, pomôckou pri odriekaní mantier. 

## Iné pomenovania Boha Indru
V iných dobách či iných krajoch je známy i pod týmito synonymami: 
* Dévapatí (Devapati)
* Dévarádža (Devaradža)
* Maghavan (veľkorysý)
* Šakra (silný)

## Iné projekty

## Externé odkazy

Kategória:Indickí bohovia
Hystéria

náhľad|Kresba ženy z hystériou, 1893.
**Hystéria** (z  = podbrušie, maternica, cez ) archaicky neuróza.  

Odborne sa od diagnózy „hystérie“  upustilo, okrem iného i preto, že sa termín sprofanoval v hovorovej reči a rozmazal sa jeho obsah. Ani skratové a jednoznačné pejoratívne konotácie nie sú presné. Niektoré hysterické prejavy boli v minulosti veľmi vážne (ochrnutie, strata pamäti), dnes sú menej časté. Vysvetľovať si to môžeme rôzne. Okrem iného i s väčším dôrazom na poruchy osobnosti a menším zdôrazňovaním „neurotičnosti“.

Podľa medzinárodnej klasifikácie chorôb (10.revízia) sú zaradené pod F44 „Disociatívne (konverzné) poruchy“. Slovo konverzné upozorňuje na premenu hysterických vnútorných problémov do telesnej symptomatiky.

Hysterická komunikácia sa vyznačuje rysmi  akými sú napríklad sklon dramatizovať a zvýšene na seba pútať pozornosť, znížená schopnosť rozlišovať medzi fantáziou, realitou, výrazná sugestibilita, prehnané koketovanie, teatrálne vystupovanie a pod.

V hysterickej komunikácii je  výrazná emocionalizácia problémov a viac-menej pripomína herecký výkon, často inscenovanie (prehrávanie) problémov plný manierov a afektov. V hovorovej reči sa priliehavo označuje: „robiť scény“. Jednotlivec s hysterickými prejavmi si sám aranžuje  ako chce na druhých zapôsobiť. Inscenovanie je plné gest, dramatických pauz, významných pohľadov atd. 

Stavros Mentzos zdôrazňuje potrebu javiť sa inak ako v skutočnosti a upozorňuje na tzv. pseudoregrésiu ( snaha javiť sa slabším a bezmocnejším) a pseudoprogrésiu (snaha pôsobiť silnejšie a neohrozenejšie).  

## Externé odkazy
* 

Kategória:Duševné poruchy
Kategória:Emócie
Indukcia (logika)

**Indukcia** je jeden zo základných poznávacích postupov, vedecká metóda, najdôležitejšia forma reduktívneho usudzovania; pri indukcii sa na základe skúmania podstatných čŕt určitej časti predmetov nejakej triedy usudzuje na inú časť tejto triedy. Indukcia umožňuje tvorbu hypotéz a teórií. Indukcia je jedna zo základných foriem spájania myšlienok pri usudzovaní. Indukcia je druh usudzovania, v ktorom sa z viacerých jedinečných či čiastočných súdov odvodzujú všeobecné súdy, závery.

## Názor Aristotela
Podľa Aristotela je indukcia metóda definície a metóda usudzovania z toho, čo je zvláštne, na to, čo je všeobecné; Indukcia nemá odhaľovať nové pravdy, ale skôr len rozširovať chápanie už poznaných právd.

## Externé odkazy
* 
* 

Kategória:Logika
Indoktrinácia

**Indoktrinácia** (lat.) je snaha o prijatie určitej doktríny, úsilie, aby boli bez kritického uvažovania prijaté názory, hodnoty, postoje.

## Externé odkazy
* 

Kategória:Latinské výrazy
Sapirova-Whorfova hypotéza

**Sapirova-whorfova hypotéza** alebo **teória jazykovej relativity** je hypotéza, že jazyk určuje spôsob, akým ľudia vnímajú okolitý svet a štrukturujú skúsenosť.

S touto zrejme najslávnejšou teóriou so základmi v jazykovom relativizme prišiel americký štrukturalistický lingvista Edward Sapir v 30. rokoch 20. storočia. Nechal sa inšpirovať zistením svojho učiteľa, slávneho antropológa Franza Boasa, ktorý si všimol, že indiánske jazyky sa značne odlišujú od indoeurópskych dokonca aj vo vyjadrovaniach rovnakých reálií. Sapir potom sformuloval hypotézu, podľa ktorej je poňatie reálneho sveta vystavené na jazykových zvyklostiach konkrétnej danej komunity, ktoré potom predurčujú určitý výber interpretácie reality – žijeme teda bez veľkej nadsázky v iných svetoch. So Sapirovou pracou prišiel do kontaktu Benjamin Lee Whorf, ktorý za neho suploval na univerzite, a následne jeho úvahy prehĺbil a radikálne rozpracoval. Názor väčšiny antropológov a lingvistov na ich závery, ktoré vošli do povedomia ako Sapir-Whorfova hypotéza, je však dnes skeptická, pretože myslenie nie je úplne redukovateľné iba na jazyk a rada významov môže byť vyjadrená neverbálnymi alebo mimojazykovými prostriedkami, ako je napríklad mimika, posunky, umenie, jazykový alebo situačný kontext apod.

## Referencie

## Externé odkazy
* 

Kategória:Jazykoveda
Kategória:Antropológia
Kategória:Hypotézy
Kategória:Eponymické termíny
Indukcionizmus

**Indukcionizmus** je metodologická koncepcia vedy, ktorá za centrálnu metódu empirických vied
považuje indukciu.

## Externé odkazy
* 

Kategória:Filozofia vedy
Tradičný indukcionizmus

**Tradičný iIndukcionizmus** je indukcionizmus reprezentovaný F. Baconom,
J. Herschelom, J. S. Millom.

## Externé odkazy
* 

Kategória:Filozofia vedy
Induktivizmus

**Induktivizmus** je smer vo filozofii vedy, podľa ktorého je indukcia základnou
alebo jedinou metódou empirických vied a systém vedeckých metód sa sústreďuje okolo indukcie. Podobne ako jeho protipól (deduktivizmus) vychádza z predpokladu, že predmetom overovania možno urobiť jednotlivé hypotézy. V tomto zmysle patrí tak induktivizmus ako aj deduktivizmus k izolacionizmu. Predstaviteľom bol Rudolf Carnap.

## Externé odkazy
* 

Kategória:Filozofia vedy
Iné

**Iné** je odlišujúce sa svojou kvalitou. Medzi niečím a iným je kvalitatívny rozdiel. O inom pojednáva vo svojej knihe *Stejné a jiné. Čtyŕicetpět let francouzské filosofie ([[1995]])* Vincent Descombes. 

## Externé odkazy
* 

Kategória:Filozofické pojmy
Inercia

**Inercia** alebo **inertnosť** (z lat.) môže byť:
* všeobecne: 
** nehybnosť
** nečinnosť
** neschopnosť reagovať; neaktívnosť
** nevšímavosť, ľahostajnosť
* v chémii: neschopnosť chemicky reagovať, nezlúčivosť, pozri napr. inertný plyn

**Inercia** môže byť vo fyzike aj: zotrvačnosť
Infektológia

**Infektológia** je vedecká disciplína skúmajúca infekčné choroby.

## Externé odkazy
* 


Kategória:Medicínske odbory
Bibliografická informácia

Pod pojmom **bibliografická informácia** sa rozumejú bibliografické údaje, ktoré charakterizujú bibliografickú jednotku – dokument, napríklad knihu, seriálovú publikáciu, hudobninu, film, počítačový súbor, audiovizuálny dokument, článok, kompaktný disk (CD-ROM, VCD), DVD nosič a pod. Na získavanie, spracovanie, uchovávanie a sprístupňovanie bibliografických informácií sa zameriava bibliografia ako činnosť.

## Usporadúvanie bibliografických informácií

Bibliografické informácie, čiže bibliografické údaje o dokumentoch sú usporiadané podľa určitých štandardov a noriem v bibliografických záznamoch, ktoré sú zaradené vo väčších celkoch, napríklad v bibliografických súpisoch (ako je napríklad národná bibliografia, špeciálna bibliografia a pod.). Bibliografické záznamy sú usporiadané do súborov buď v tradičnej, papierovej forme, alebo v digitalizovanej forme v počítačových súboroch a v bibliografických *bázach údajov*. Jadro všetkých bibliografických záznamov, ktoré sa vyskytujú v rozličných oblastiach komunikácie informácií o dokumentoch, ako je knihovníctvo, knižný obchod a vedecké informácie, tvorí bibliografický popis ako objektívna časť bibliografického záznamu. 

## Referencie


## Zdroje
* KATUŠČÁK, Dušan: *Chrestomatia k základom bibliografie.*  26. februára 2006. 71 s.  Vyžaduje sa Acrobat Reader. Dostupné na internete: http://www.pulib.sk/kis/katuscak/BGCela.pdf.
* KATUŠČÁK, Dušan: *Informačná výchova: terminologický a výkladový slovník: odbor Knižničná a informačná veda* – KATUŠČÁK, Dušan – MATHAEIDESOVÁ, Marta – NOVÁKOVÁ, Marta ...  1. vydanie. Bratislava: Slovenské pedagogické nakladateľstvo – Mladé letá, 1998. 375 s. (Terminologický a výkladový slovník; zv. 6.) ISBN 80-08-02818-1.
* KATUŠČÁK, Dušan: *Moderná bibliografia. Niektoré otázky teórie bibliografickej komunikácie a integrujúcich nástrojov výmeny bibliografických údajov (habilitačná práca)*  Bratislava: Katedra knižničnej a informačnej vedy, Filozofická fakulta Univerzita Komenského v Bratislave, 1997. 207 s.  Vyžaduje sa Microsoft Word. Dostupné na internete:
Kategória:Bibliografia
Ja (filozofia)

**Ja** je duchovné centrum ľudskej osobnosti. Podľa Wittgensteina je *ja* súhrn zobrazujúcich, logicky štruktúrovaných viet na prírodné vedy.

## Iné projekty

## Zdroje
* 
* 

Kategória:Filozofický slovník
Dokumentografická informácia

**Dokumentografická informácia**  je úplná alebo skrátená informácia o dokumente. Dokumentografické informácie sa získavajú v procese dokumentovej analýzy.

## Externé odkazy
* 

Kategória:Knižničná a informačná veda
Transcendentálne ja

**Transcendentálne ja** je podľa Kanta to ja, ktoré si predstavuje empirické ja, poznáva ho a posudzuje. Empirické ja vždy už predpokladá toto transcendentálne, neempirické ja.

## Externé odkazy
* 

Kategória:Immanuel Kant
Kategória:Filozofický slovník
Estetická informácia

**Estetická informácia** je informácia, na základe ktorej možno (re)kreovať estetický významový útvar.

## Externé odkazy
* 

Kategória:Estetika
Infantilizmus (psychológia)

**Infantilizmus** alebo **detinskosť (dospelých)** je ustrnutie telesného, duševného a pohlavného vývoja na úrovni dieťaťa. Najčastejšie je to dôsledok hormonálnej poruchy.

Psychický infantilizmus je citová a vôľová labilita s pretrvávaním detskej predstavivosti, nezrelosti správania, pri normálnom rozumovom vývoji.

## Externé odkazy
* 

Kategória:Psychológia
Infaustný

**Infaustný** je nepriaznivý až beznádejný (napr. infaustná prognóza).

## Externé odkazy
* 

Kategória:Filozofické pojmy
Genetická informácia

**Genetická informácia** je súbor génov (genóm
bunky) obsiahnutý v pohlavných bunkách rodičov, riadiaci vývoj potomka tak, že sa v ňom prejavia znaky rodičov. Je zapísaná poradím nukleotidov v DNA (zriedka v RNA).

## Externé odkazy
* 

Kategória:Gény
Nosná informácia

**Nosná informácia** je informácia, kvôli ktorej sa uskutočňuje komunikačný proces. Nosná informácia je obsah správy, ktorý bol v odosielacom zámere hovoriaceho a ktorý počúvajúci prijíma ako vlastný komunikačný obsah. Nosná informácia je myšlienkový obsah, explicitne rozvinutý ako jazyková správa. V lingvistike ho reprezentuje sémantická rovina.

## Externé odkazy
* 

Kategória:Sémantika
Kategória:Teória komunikácie
Friedrich Heinrich Jacobi

**Friedrich Heinrich Jacobi**  (* 25. január 1743, Düsseldorf – † 10. marec 1819 Mníchov)
bol nemecký filozof, tvorca filozofie citu a viery: základ filozofie tvorí náboženský cit. Zástanca emocionalizmu. 

Pôvodne obchodník a slobodný spisovateľ – sčasti Goethem inšpirovaný románopisec (predchodca Wilhelma Meistra). V mladosti  s priatelil s Lessingom a Goethem.

## Externé odkazy
* 

Kategória:Nemeckí filozofi
Kategória:Osobnosti z Düsseldorfu
Kategória:Pochovaní na Starom južnom cintoríne v Mníchove
Pertinentná informácia

**Pertinentná informácia** je informácia, ktorá zodpovedá informačnej potrebe používateľa, ktorá sa vyznačuje pertinenciou.

## Externé odkazy
* 

Kategória:Informatika
Relevantná informácia

**Relevantná informácia** je informácia, v ktorej je zhoda medzi žiadanou a nájdenou informáciou. Za relevantnú informáciu sa pokladá informácia, ktorej sémantický obsah zodpovedá používateľovej otázke. Relevantná informácia je informácia, ktorá zodpovedá na
otázku tak, ako bola formulovaná.

## Externé odkazy
* 

Kategória:Informatika
Vedecká informácia

**Vedecká informácia** je prvok sústavy študijných prameňov o vedeckých poznatkoch.

## Externé odkazy
* 

## Pozri aj

*informácia
*bibliografická informácia
*dokumentografická informácia
*genetická informácia
*pertinentná informácia
*relevantná informácia
*ukazovateľ
*teória informácií

Kategória:Veda
Informačný

**Informačný** (lat.) môže vyť:
* slúžiaci na informáciu, poskytujúci údaje, správy, poučenia,
* oboznamujúci, informujúci.

## Externé odkazy
*
Teoretická informatika

**Teoretická informatika ** je teoretická zložka informatiky. Matematické metódy a matematické modely hrajú dôležitú úlohu tak pri formulácii a skúmaní algoritmov, ako aj pri konštrukcii počítačov. Nakoľko štruktúra počítačov smeruje k stále vyššej zložitosti, zvyšuje sa aj stupeň abstrakcie zodpovedajúceho popisu. Na riešenie otázok z tejto oblasti sú potrebné dobré znalosti z *modernej* štrukturálnej matematiky, ktorá poskytuje celý rad formálnych metód na popis systémov. Kým však matematika uvažuje prevažne o statických štruktúrach, v informatike je spôsob myslenia charakterizovaný dynamickým priebehom procesov. Príkladmi podoblastí teoretickej informatiky sú teória formálnych jazykov, teória automatov, teória zložitosti, sémantika.

## Externé odkazy
* 

Kategória:Informatika
Kategória:Technické vedy
James A. Jaksa

**James A. Jaksa** (* 1931) je americký etik, profesor na Western Michigan University, vedúci Komisie pre komunikačnú etiku americkej Speech Communication Association.

## Externé odkazy
* 

Kategória:Narodenia v 1931
Kategória:Pedagógovia USA
Informit

**Informit** je *Informatická hypertextová encyklopédia* na báze programu Credit, súcasť
Sysheditu. Informit možno priamo prepojiť s filitom.

## Externé odkazy
* 

Kategória:Encyklopédie
Informovanie

**Informovanie** je prenesenie informácie zo zdroja informácie na prijímač informácie 

## Externé odkazy
* 

Kategória:Informatika
Jama (joga)

**Jama** (sans. यम) je súbor psychohygienických poučiek o vzťahoch k okolitému svetu, I. stupeň jogového výcviku v aštangajoge alebo prvý stupeň jogického školenia podľa Pataňdžaliho systému.

# ahimsá - znamená nezabíjať a neubližovať živým tvorom skutkom ani myšlienkami (nenásilie)
# satja a šauča - znamená vonkajšiu aj vnútornú pravdovravnosť (vo vlastnom svedomí); predpokladá vnútornú aj vonkajšiu čistotu
# brahmačarja - znamená pohlavnú zdržanlivosť, cieľom ktorej je uchovanie energie. Táto energia sa potom má sublimovať na vyššiu úroveň (na jemnejšiu energiu). Nenásilná brahmačarja sa získava samovoľne, určitými technikami z hathajogy alebo voľne z krijajogy
# dajá - je nepredstieraný súcit, láskavé činy a myšlienky
# árdžava - znamená zachovávať si v každej situácii vyrovnanú myseľ, získať schopnosť neosobne posudzovať život, upevnenie trpezlivosti a schopnosť znášať rôznorodosť životných názorov, strát a pod., upevnenieĺsebaovládania, priamosti a poctivosti
# mitáhára - je striedmosť v jedle aj pití, t. j. neprejedať sa, aby časť žalúdka ostala voľná
# astéja a parigraha (aparigraha) - znamená nedotýkať sa cudzieho majetku, nič si neprivlastňovať násilím a dary prijímať iba v najnevyhnutnejších prípadoch

## Pozri aj
* aparigraha
* asteja
* nijama
* psychohygiena

## Externé odkazy
* 

Kategória:Joga
Uniwersytet Jagielloński

right|thumb|Akademická pôda Jagelovskej univerzity

**Uniwersytet Jagielloński** (doslova *Jagelovská univerzita*) alebo neformálne aj **krakovská univerzita** (do 19. storočia **Krakovská akadémia**) je prvá univerzita na území Poľska, druhá najstaršia v strednej Európe. Založil ju roku 1364 Kazimír Veľký podľa vzoru bolonskej univerzity a padovskej univerzity. Roku 1400 ju obnovil Vladislav Jagelovský podľa vzoru parížskej univerzity.

V 15. storočí a 16. storočie bola Jagelovská univerzita hlavným humanistickým strediskom v strednej Európe a nadobudla medzinárodný význam. Najväčší rozkvet dosiahla na nej matematika, astronómia a niektoré humanitné disciplíny. Študovalo na nej veľa cudzincov, hlavne z Uhorska (najmä zo Slovenska), z Česka a Nemecka.

Založenie Jagelovskej univerzity bolo významným medzníkom v rozvoji poľskej filozofie.

Na tejto univerzite študoval aj napríklad bývalý pápež Ján Pavol II. a Mikuláš Kopernik.

## Literatúra
* NODL, Martin: Krakovská univerzita : Úspešný projekt poľských panovníkov. In: *Historická revue*, roč. XXVII, 2016, č. 11, s. 64 – 67.

## Iné projekty

## Externé odkazy
* 


Kategória:Univerzity v Poľsku
Kategória:Krakov
Inherentnosť

**Inherentnosť** je obsiahnutosť v niečom, vnútornosť.

## Externé odkazy
* 

Kategória:Latinské výrazy
Inkarnácia

**Inkarnácia** môže byť:
* premena Boha na človeka, vtelenie,  stelesnenie, 
* prevtelenie človeka do iného tvora (napr. zviera),
* zhmotnenie.

## Externé odkazy
*
Inkorporovať

**Inkorporovať** (lat.) je včleňovať, včleniť, pripájať, pripojiť, zlučovať, zlúčiť.

## Externé odkazy
* 

Kategória:Latinské výrazy
Rádioaktívne atómové jadro

**Rádioaktívne atómové jadro** je nestabilné atómové jadro schopné samovoľnej premeny.

## Externé odkazy

* 

Kategória:Atóm
Roman Ingarden

**Roman Ingarden** (* 5. február 1893, Krakov – † 14. jún 1970) bol poľský fenomenologicky orientovaný filozof, estetik a literárny teoretik, žiak nemeckého filozofa Edmunda Husserla.

## Život
Ingarden študoval matematiku a filozofiu v Ľvove u Kazimierza Twardovského a od roku 1912 u Edmunda Husserla v Göttingene, neskôr vo Freiburgu, kde roku 1918 promoval. V Poľsku učil na gymnáziách a roku 1924 sa vo Ľvove habilitoval. V rokoch 1925 - 1944 prednášal na univerzite vo Ľvove (od roku 1933 ako profesor), po vojne v rokoch 1945 - 1950 na Jagelonskej univerzite v Krakove. Roku 1949 bol úplne nezmyselne obvinený z "idealizmu" a z univerzity musel odísť. Prednášal a pracoval v súkromí a až v rokoch 1956 - 1963 sa mohol na univerzitu vrátiť. Ingarden mal početné styky v zahraničí, bol členom Poľskej akadémie vied a radu ďalších spoločností.

## Myslenie a dielo
Ingardenovo myslenie zostalo vždy blízke Husserlovi, s ktorým tiež udržiaval veľmi priateľské styky. Odmietal a kritizoval však jeho sklon k platonizmu a bol naopak filozofickým realistom. Venoval sa Henrimu Bergsonovi a v predvojnovom období hlavne filozofii literatúry a estetike. Tieto jeho nemecky písané spisy vzbudili ohlas aj v zahraničí.

Naproti tomu jeho povojnové dielo, písané poľsky a venované hlavne ontológii a epistemológii, najmä jeho *opus magnum*, *Spór o istnienie świata* (Spor o existenciu sveta) (1947 a 1948) bolo preložené až neskôr. Posledná časť tohto spisu, *O kauzálnej štruktúre reálneho sveta*, napísal opäť nemecky. Vyšla až posmrtne roku 1974.

Okrem toho písal Ingarden aj o teórii a filozofii maliarstva a hudby a ku koncu života vydal veľké dielo o zodpovednosti (*Über die Verantwortung. Ihre ontischen Fundamente*. 1970).

Jeho žiačkou bola napr. americká filozofka poľského pôvodu Anna-Teresa Tymieniecka.

## Literatúra
* *O poznávaní literárneho diela* (O poznawaniu dzieła literackiego, 1937)
* *Literárne umelecké dielo* (Das literarische Kunstwerk, 1931)
* J. Patočka, *Roman Ingarden. Pokus charakteristiky filosofické osobnosti a díla*. In: J. Patočka, *Umění a čas. Sebrané spisy 4.*. Praha: OIKOYMENH, 2004, ISBN 80-7298-113-7, str. 401-415.
* J. Patočka, *K Ingardenově filosofii malířského díla*. In: J. Patočka, *Umění a čas. Sebrané spisy 4.*. Praha: OIKOYMENH, 2004, ISBN 80-7298-113-7, str. 489-500.

## Súvisiace články

* Estetika
* Fenomenológia

## Externé odkazy
* The Roman Ingarden Philosophical Research Centre - pl a en 
* Heslo Ingarden vo Stanford Encyclopedia of Philosophy
* Bibliografia Ingardenova diela 
* Polish Philosophy Page: Roman Ingarden 
* Ingardenova ontológie - en

Kategória:Poľskí filozofi
Kategória:Filozofi 20. storočia
Kategória:Literárni teoretici
Kategória:Osobnosti z Krakova
Kategória:Vyučujúci na Jagelovskej univerzite
Inocent I.

Svätý **Inocent I.** (* ? - † 12. marec 417) bol 40. pápež. 

## Život
Bol synom Anastáza I. a pravdepodobne jeho diakon, človek veľkej inteligencie a panovačnej povahy. V čase, keď sa západná ríša rozpadávala pod nájazdmi barbarov, chytal sa každej príležitosti, aby presadil nadradenosť rímskej stolice a kládol podstatnejšie nároky na pápežstvo než jeho predchodcovia. Vďaka tomu sa nielen že ukázal ako jeden z najvýznamnejších pápežov prvých storočí, ale niekedy ho pozdravovali ako *prvého pápeža*.

## Uctievanie
Rímske martyrológium uvádza liturgickú spomienku na tohto svätca na 12. marec.

## Referencie


## Pozri aj

* Zoznam svätcov Katolíckej cirkvi

## Iné projekty

## Externé odkazy
* 

Kategória:Narodenia v 4. storočí
Kategória:Úmrtia v 417
Kategória:Talianski pápeži
Kategória:Talianski katolícki svätci
Kategória:Talianski pravoslávni svätci
Kategória:Katolícki svätci majúci sviatok 12. marca
Kategória:Pravoslávni svätci majúci sviatok 12. marca
Inocent V.

Blahoslavený **Inocent V.**, vlastným menom Pierre z Tarentaise, Petrus z Tarantaise, (* okolo 1224, neďaleko Champagny-en-Vanoise, Francúzsko –  † 22. jún 1276, Rím, Taliansko) bol 185. pápež od 21. januára 1276 do svojej smrti.

## Život
Bol predstaviteľom staršej školy dominikánov. V roku 1259 spolupracoval s Albertom Veľkým a Tomášom Akvinským na koncipovaní pravidiel štúdií pre dominikánov. Jeho komentár k teologickému pojednaniu Petra Lombarda známemu ako Sentencie, ktoré boli koncom 12. stor. odsudené ako pochybné, a v roku 1215 na Štvrtom lateránskom koncile rehabilitované, ilustruje presun od starších augustiniánskych k novším aristotelovským koncepciám.

## Uctievanie
Rímske martyrológium uvádza jeho spomienku na 22. jún.

## Referencie


## Pozri aj

* Zoznam svätcov Katolíckej cirkvi

## Iné projekty

## Externé odkazy
* 

Kategória:Narodenia v 13. storočí
Kategória:Úmrtia 22. júna
Kategória:Úmrtia v 1276
Kategória:Francúzski pápeži
Kategória:Francúzski katolícki blahoslavení
Kategória:Blahorečení Levom XIII.
Kategória:Katolícki svätci majúci sviatok 22. júna
Input

**Input** alebo **vstup** môže byť:
*všeobecne: to, čo vchádza do systému alebo procesu (spravidla s cieľom nejakých zmien a vytvorenia outputu); postup, ktorým sa systém zásobuje hodnotami, napríklad dátami, programami, povelmi surovinami a pod.
*v ekonómii:
**konkrétna podoba (spravidla množstvo) v rámci každého jedného výrobného faktora, ktoré sa priamo vkladá do výrobného procesu, pozri pod výrobný faktor
**výrobný faktor vôbec (spravidla vkladaný za účelom dosiahnutia nejakého outputu)
*v informatike:
**vstupné údaje, vstupná informácia
**zadanie, prenos dát do výpočtového zariadenia, najmä z vonkajšej pamäte či periférneho zariadenia do vnútornej pamäte či prvkov počítacej siete počítača, pozri input (vkladanie dát)
**časť zariadenia počítača na príjem informácií zvonka, vstupná jednotka, pozri vstupná jednotka
*v elektrotechnike: napätie, prúd, výkon, pozri vstup (elektrotechnika)
*prísun surovín
Inscendencia

**Inscendencia** je vstupovanie človeka do seba samého, vystupovanie po rebríčku bytia, transcendencia smerom do svojho vlastného vnútra, zahĺbanie sa, ponáranie sa
do seba samého, sebaprehlbovanie, spiritualizácia, preduchovňovanie sa, poľudšťujúce sprítomňovanie sa sveta v ľudskom vedomí a ľudskom bytí. Nie je možná bez aktívneho pričiňovania sa človeka. Inscendencia je stávanie sa zmysluplným. Inscendencia je dianie alebo proces, bez ktorého by vo svete bola iba hmota. Nič iné ako premena človeka na zmysel nemá zmysel. Zmysel má iba premena človeka na zmysel čiže jeho preduchovňovanie. Maximom inscendencie by bola totálna vyplnenosť života človeka zmyslom alebo významom, totálna zmysluplnosť. Inscendencia je podstatou kultúrneho bytia. Existuje najmä v láske v móde bytia, čiže pri niektorých aktivitách milovania, v láskyplnom zapodievaní sa čímkoľvek pri premene zla na dobro a ošklivého na krásno.Inscendencia je ontologická zmena človeka, ktorej podprocesom je napr.objasnenie alebo pochopenie: keď si niečo objasníme alebo keď niečo pochopíme, ontologicky sa premníme - sme viac duchovní, preduchovňujeme sa.

Inscedencia je pochopenie, uchopenie, tvorba zmyslu sprevádzaná našou premenou naň; premenou človeka na zmysel. Keď chápaeme zmysel, sme zmyslom. Zmysel si nepamätáme podobne ako si nepamätáme slanosť alebo sladkosť. Podobne ako je pociťovanie sladkosti súčasťou diania, ktoré v danom intervale konštituuje naše bytie, je aj chápanie zmyslu súčasťou nášho bytia/diania. Sme bytostne bohatší o chápanie. Inscedencia je bytostné obohacovanie človeka jeho sebaprehlbovaním. Človek sa nemení len tým, že napríklad ochorie, ale aj tým, že svoju chorobu prijme za svoju ako zmysel. Medzi človekom, ktorý je iba chorý, a človekom, ktorý navyše svoju chorobu prijal ako zmysel, chopil sa jej tým, že ju pochopil, je ontologická diferencia.

Novalis opísal inscendenciu takto: *Ak ľudia chcú vykonať jeden jediný krok smerom von k ovládnutiu vonkajšej prírody umením organizácie a technikou, musia predtým urobiť tri kroky etického prehĺbenia dovnútra.*

## Pozri aj
* Synkriticizmus

## Externé odkazy
* 
* 

Kategória:Filozofické koncepty
Ján XXII.

**Ján XXII.** (* 1244, Cahors - † 4. december, 1334, Avignon, vl. menom **Jacob Arnaldi de Uza**) bol 196. pápež od 7. augusta 1316 do 4. decembra 1334; pochádzal z bohatej meštianskej rodiny, študoval právo v Montpellier, 1300 sa stal biskupom vo Fréjuse, 1308-1310 bol kancelárom Karola II. a potom Roberta Neapolského, 1310 sa stal biskupom avignonským, 1312 kardinálom-kňazom kostola San Vitale a 1313 kardinálom-biskupom portským. Ako druhý avignonský pápež upevnil postavenie pápežstva v Avignone napriek počiatočným vyhláseniam, že sa chce presídliť do Ríma.

Podieľal sa na vytvorení perfektného systému zdanenia v prospech kúrie. Tvrdo prenasledoval spirituálov a ich radikálne krídlo fraticellie, vzývajúce ideály chudoby. 1323 poprel v bule 'Cum inter nunnullis' ich tvrdenie, že Ježiš a apoštoli nemali majetok. Dostal sa do ostrého konfliktu s Ľudovítom IV. Bavorským, proti ktorému presadzoval na nemecký trón Fridricha I. Krásneho.

## Pozri aj

* Zoznam kardinálov vymenovaných Jánom XXII.

## Iné projekty

## Externé odkazy
* 

Kategória:Narodenia v 1244
Kategória:Úmrtia v 1334
Kategória:Francúzski pápeži
Inštinkt

**Inštinkt** (z  = popud, vnuknutie, pud) je vrodená dispozícia k určitej činnosti alebo k dosahovaniu určitého cieľa. Sú to vrodené, zdedené spôsoby správania, ktorým sa ani človek, ani zviera nemusia učiť. Inštinkt je zložitý komplex a reťazec nepodmienenych reflexov.

Tieto rôzne zložité, komplexne vrodené schémy správania majú nezastupiteľný význam pri zabezpečovaní rozhodujúcich potrieb organizmov, napr. pri rozmnožovaní, získavaní potravy, obrane pred nebezpečenstvom, komunikácii, sociálnych prejavoch atď. Problematikou inštinktov sa v súčasnosti zaoberá etológia, ktorá okrem iného skúma vrodené prejavy detí v ranom veku (vpečaťovacia fáza - *imprinting period* a jej zvláštnosti v 4. až 7. mesiaci života).

Podľa Junga je inštinkt nevedomý fyzický popud k akcii, fyzický proťajšok archetypu.

## Pozri aj
* Reflex
* Pud
* Etológia

## Iné projekty

## Externé odkazy
* 
* 

Kategória:Etológia
Nirvana (album)

***Nirvana*** je výberový album (best of) americkej grungeovej kapely Nirvana, vydaný v roku 2002.

## Zoznam skladieb
Autorom všetkých skladieb je Kurt Cobain okrem uvedených výnimiek.
# „You Know You're Right“ – 3:38
# „About a Girl“ – 2:49
# „Been a Son“ – 2:23
# „Sliver“ – 2:14
# „Smells Like Teen Spirit“ (Cobain/Grohl/Novoselic) – 5:01
# „Come as You Are“ – 3:39
# „Lithium“ – 4:17
# „In Bloom“ – 4:15
# „Heart-Shaped Box“ – 4:41
# „Pennyroyal Tea“ (Scott Litt remix) – 3:38
# „Rape Me“ – 2:51
# „Dumb“ – 2:34
# „All Apologies“ – 3:47
# „The Man Who Sold the World“ (David Bowie) – 3:47

## Zostava
*Kurt Cobain - rytmická a sólová gitara, spev
*Dave Grohl - bicie, vokály
*Krist Novoselic - basová gitara

*Chad Channing - bicie v skladbách „About a Girl“ a „Been a Son“ 
*Dan Peters - bicie v skladbe „Sliver“
*Pat Smear - rytmická gitara

Kategória:Albumy Nirvana
Kategória:Kompilačné albumy z 2002
Jansenizmus

**Jansenizmus** bol nábožensko-politický smer rozšírený v Holandsku a vo Francúzsku v 17. storočí a 18. storočí, ktorého základné myšlienky sformuloval Cornelius Jansen.
 
Jansenizmus sa mnohými svojimi tvdeniami prikláňal k protestantizmu (uznanie spasenia na základe milosti, predurčenie, popieranie slobody vôle).

## Referencie

## Ďalšia literatúra
* 

## Pozri aj
* Blaise Pascal
* Port-Royal

## Iné projekty


Kategória:Herézy
Cornelius Jansen

**Cornelius Jansen** alebo **Jansenius** (* 28. október 1585, Acquoy, Holandsko – † 6. máj 1638, Ieper, Belgicko) bol holandský katolícky teológ, zakladateľ jansenizmu, biskup ieperský.

Podľa Jansena prvotný hriech pokazil ľudskú prirodzenosť a žiadostivosť zlého je následkom onoho pokazenia a vlastnou podstatou dedičného hriechu. Tým človek stratil nadprirodzený dar, t. j. schopnosť milovať Boha.

## Iné projekty
 

## Externé odkazy
* 

Kategória:Holandskí teológovia
Kategória:Rímskokatolícki biskupi
Kategória:Jansenizmus
Inštinktívne a vedomé

**Inštinktívne a vedomé** je u Junga korelácia prírody a kultúry u Léviho-Straussa.

## Zdroj
* 

Kategória:Analytická psychológia
Inštitúcia

**Inštitúcia** alebo **ustanovizeň** je spoločenská inštitúcia resp. jej budova.

**Inštitúcia** alebo **ustanovizeň** alebo **inštitút** môže byť:
* v práve: právna inštitúcia (súhrn právnych predpisov a nimi upravených právnych pomerov, ktoré tvoria účelový celok)
* v sociológii, antropológii a podobne: forma ľudského spolužitia zachovávajúca isté stabilné vzory, napr. inštitúcia manželstva

**Inštitút** alebo **ústav** je spoločenská inštitúcia s výskumným alebo praktickým verejným zameraním resp. jej budova.

**Inštitút** bol v minulosti typ vysokej školy, napr. pedagogický inštitút

**Ústav** je zastarano:
* druh strednej školy, pozri ústav (druh strednej školy)
* stredná škola alebo jej budova
Ekonomická inštitúcia

**Ekonomická inštitúcia** je spoločenská inštitúcia súvisiaca so zriaďovaním a udržiavaním výroby a výrobných vzťahov.

## Externé odkazy
* 

Kategória:Výroba
Kategória:Makroekonómia
Japonci

náhľad|Japonská rodina
**Japonci** sú východoázijský národ mongoloidného pôvodu, sídliaci na Japonských ostrovoch
Kjúšu, Šikoku, Honšú, Hokkaidó a i. Ich jazyk je japončina.

Etnogenéza Japoncov spadá do 5. tis. pred Kr. - 6. tis. pred Kr., kedy sú z územia Japonska známe mikrolitické industrie bez keramiky. Okolo r. 4500 pred Kr. začala tzv. džómonská kultúra.

## Iné projekty

## Externé odkazy
* 


Kategória:Etniká, národy a národnosti
Finančná inštitúcia

**Finančná inštitúcia** je spoločenská inštitúcia, ktorej hlavnou úlohou je sprostredkúvanie finančných transakcií medzi dlžníkmi a veriteľmi; v tomto zmysle možno finančnú inštitúciu chápať ako finančného sprostredkovateľa.

## Externé odkazy
* 

Kategória:Financie
Japonistika

**Japonistika** je súčasť orientalistiky, vedný odbor, ktorý sa zaoberá jazykom, literatúrou, kulturou a politicko-ekonomickými dejinami Japonska.

## Externé odkazy
* 

Kategória:Japonsko
Kategória:Orientalistika
Kultúrna inštitúcia

**Kultúrna inštitúcia** je spoločenská inštitúcia, ktorá sa špecializuje na premenu zla na dobro, ošklivého na krásne. V užšom zmysle slova (napr. v sociológii) zahrnuje výchovu a vzdelávanie, kultúru a voľný čas.

## Externé odkazy
* 

Kategória:Kultúra
Japonská čerešňa

**Japonská čerešňa** môže byť
* sakura
* čaj, pozri Japonská čerešňa (čaj)

## Pozri aj
*čerešňa japonská (Cerasus japonica)
Politická inštitúcia

**Politická inštitúcia** je spoločenská inštitúcia regulujúca snahy získať a vykonávať moc.

## Externé odkazy
* 

Kategória:Politika
Jar

náhľad|Jar sa spája s prebudením života v prírode.
**Jar** je jedno z ročných období v miernom teplotnom pásme nasledujúce po zime a predchádzajúce letu. 

Astronomicky začína jarnou rovnodennosťou (okolo 20. marca na Severnej pologuli a 23. septembra na Južnej pologuli), a končí letným slnovratom (okolo 21. júna na Severnej pologuli a 21. decembra na Južnej pologuli).

V meteorológii sa podľa konvencie počíta ako celé mesiace marec, apríl a máj na Severnej pologuli a september, október a november na Južnej pologuli.

V rímskej mytológii bola bohyňou jari pôvodne Venuša.

## Pozri aj
* jarný bod
* jarná rovnodennosť

## Externé odkazy
* Čo kvitne v jarnom lese (PDF)

## Iné projekty

Kategória:Ročné obdobia
Príbuzenská inštitúcia

**Príbuzenská inštitúcia** je spoločenská inštitúcia, ako napr. rodina.

## Externé odkazy
* 

Kategória:Sociológia
Jas

**Jas** je silné biele svetlo, silná žiara; lesk, svit, žiarenie, jagot.  V indickej filozofii je jas prejavom sattvu.

Jas je aj fotometrická veličina, definovaná ako miera svietivosti. Svietivosť sa označuje L (ako luminancia) a udáva sa v cd / m2 (kandelách na m²).

## Iné projekty

## Externé odkazy
*
Spoločenská inštitúcia

**Spoločenská inštitúcia** je súbor zariadení, v ktorých určití ľudia, vybraní členovia skupín, dostávajú poverenie k výkonu verejných a neosobných činností, ktoré sú potrebné na uspokojovanie existujúcich potrieb jednotlivca alebo pospolitosti alebo pre reguláciu správania sa ostatných členov skupiny. Spoločenskou inštitúciou je napr. náboženská organizácia.

## Príklady
* ekonomická inštitúcia
* finančná inštitúcia
* kultúrna inštitúcia
* náboženská inštitúcia
* politická inštitúcia
* sociálna inštitúcia
* vedecká inštitúcia
* výchovná inštitúcia

## Externé odkazy
* 

Kategória:Spoločnosť
Jasnovidectvo

**Jasnovidectvo** je schopnosť vidieť veci, ktoré unikajú bežnému videniu. Druhotne aj schopnosť vidieť do minulosti alebo budúcnosti.

Prvé je výsledkom rozšírenej schopnosti normálneho videnia, ktorá údajne závisí od prekonania mentálnej a psychickej roztržitosti. Čím dokonalejšie sa táto roztržitosť potlačí, tým sa subjekt stáva schopnejším pozorovateľom. Na vrchole
potlačenia roztržitosti sa stáva jasnovidcom. Je schopný preniknúť k pohnútkam ľudí a na základe týchto pohnútok vyrátať konečný výsledok ich snáh.

Druhé je skôr výsledkom zvýšenej psychickej citlivosti identifikovať príčiny zmien v citoch.

## Externé odkazy

* 

Kategória:Parapsychológia
Inštitúcia (sociológia)

**Inštitúcia** v sociológii je ustanovený, stereotypizovaný, rutinný spôsob konania bežný v určitej skupine alebo kultúre. Inštitúcia znamená konanie očakávané vzhľadom na riešenie určitého typu problémov, vzhľadom na uspokojenie určitej potreby.

## Externé odkazy
* 

Kategória:Sociológia
Vedecká inštitúcia

**Vedecká inštitúcia** je spoločenská inštitúcia povolaná na to, aby udržiavala, tvorila a rozvíjala vedu, napr. Slovenská akadémia vied.

## Externé odkazy
* 

Kategória:Veda
Jastvo

**Jastvo** je uvedomovanie si seba samého, svojho ja.

## Externé odkazy
* 

Kategória:Sociálna psychológia
Všeobecnovzdelávacia inštitúcia

**Všeobecnovzdelávacia inštitúcia** je inštitúcia, ktorá poskytuje všeobecné vzdelanie, napr. základná škola.

## Externé odkazy
* 

Kategória:Školy
Kategória:Vzdelávanie
Jav

**Jav** (iné názvy: **fenomén**, **úkaz**) je všetko, čo sa vníma zmyslovo; jav je súhrn vonkajších premenlivých, zmyslami vnímaných vlastností. Javy sú najdôležitejšími znakmi procesov, ktoré prebiehajú vo svete. Jav, ktorý sa nemení v určitom časovom úseku, sa nazýva stav.

Jav je v centre osobitnej pozornosti fenomenológie.

Podľa Hegela je jav prejavom podstaty.

## Referencie

## Iné projekty

Kategória:Filozofické pojmy
Kategória:Fenomenológia
Výchovná inštitúcia

**Výchovná inštitúcia** je spoločenská inštitúcia povolaná na to, aby udržovala, tvorila a rozvíjala kultúrnosť človeka prostriedkami výchovy. Napr. rodina ako výchovná inštitúcia, škola a pod.

## Externé odkazy
* 

Kategória:Výchova
Vzdelávacia inštitúcia

**Vzdelávacia inštitúcia** je prvok vzdelávacieho systému. Hlavnou funkciou a obsahom činnosti vzdelávacích inštitúcií je poskytovať vzdelávanie určitým skupinám populácie.

Vzdelávacie inštitúcie zriaďuje štát, cirkvi, súkromné právne osoby, nadácie, podniky, miestne komunity a i.

## Pozri aj
*inštitúcia

## Externé odkazy
* 

Kategória:Vzdelávanie
Elektrický jav

**Elektrický jav** je špeciálny prípad elektromagnetického javu, pri ktorom sa prejavuje len pôsobenie elektrického poľa v danej vzťažnej sústave, zatiaľ čo pôsobenie magnetického poľa je zanedbateľné. Príčinou elektrického javu sú deje, ktoré prebiehajú v štruktúre látky.

## Externé odkazy
* 

Kategória:Elektrina
Kategória:Fyzikálne javy
Inštrukcia

**Inštrukcia** môže byť:
* všeobecne: návod, pokyn, smernica, poučenie
* v práve: pokyn nadriadeného orgánu určujúci postup organizačne nižších jednotiek v určitej veci, pozri inštrukcia (právo)
* v informatike: 
** zadanie elementárnej činnosti procesora počítača v strojovom jazyku (číselnom tvare) resp. pri výkone programu pokyn na výkon tejto elementárnej činnosti, pozri inštrukcia (informatika).
** v širšom zmysle: postupnosť symbolov predpisujúca vykonanie jednej operácie alebo sekundárnej časti nejakého procesu
Inštrumentalizmus (filozofia)

**Inštrumentalizmus** je názor, že poznanie, inteligencia a intelekt sú nástrojom (inštrumentom) prispôsobovania sa meniacim podmienkam, nástrojom orientácie človeka vo svete a nástrojom transformácie sveta. Zakladateľom je John Dewey.

## Externé odkazy
* 

Kategória:Filozofia vedy
Fyzikálny jav

**Fyzikálny jav** je jav, ktorý je predmetom skúmania vo fyzike. Fyzikálne javy sa delia na fyzikálne stavy a fyzikálne deje. V klasickej mechanike prebieha všeobecne rôzne v rôznych sústavách súradníc.

## Pozri aj
* Fyzikálny dej
* Fyzikálny stav

## Zdroje
* 
*
Inštrumentalizovanie

**Inštrumentalizovanie** je premenenie na nástroj, prístroj.

## Externé odkazy
* 

Kategória:Nástroje
Inštrumentálnosť

**Inštrumentálnosť**  (lat.) môže byť:
*týkanie sa inštrumentu, nástrojovosť, pozri inštrument
*v hudbe: vlastnosť byť sprevádzaný na hudobných nástrojoch, nástrojovosť
*v jazykovede: týkanie sa inštrumentálu
With the Lights Out

**With the Lights Out** je set,pozostávajúci z troch CD a jedného DVD, od americkej grungeovej kapely Nirvana, ktorý bol vydaný v novembri 2004

Kategória:Albumy Nirvana
Kategória:Hudobné albumy z 2004
Kategória:Box Sety
Informačný jav

**Informačný jav** je prenos, uchovanie, využitie alebo strata informácie.

## Externé odkazy
* 

Kategória:Informatika
Integrácia

**Integrácia** (lat.) je spojenie častí do jedného celku; scelenie, ucelenie, zjednotenie; združovanie.

## Iné projekty

## Externé odkazy
* 

Kategória:Latinské výrazy
Integrita spoločnosti

**Integrita spoločnosti** je zabezpečovaná rešpektovaním a uplatňovaním súhrnu požiadaviek, noriem,
očakávaní, hodnôt spájajúcich jednotlivcov v rámci skupiny. Predpokladom integrity spoločnosti je spoločenská normativita.

## Externé odkazy
* 

Kategória:Sociológia
Prírodný jav

náhľad|Prírodný jav
**Prírodný jav** je to, čo sa z prírody bezprostredne ukazuje predovšetkým v zmyslovom vnímaní
a čo poukazuje poväčšine na konkrétnu jednotlivosť.

## Externé odkazy

* 

Kategória:Kozmológia
Intelekt

**Intelekt** je súhrn schopností tvoriť poznatky z vnemov porovnávaním, abstrakciou, pojmotvorbou, súdením, usudzovaním atď. poprípade kriticky prehodnocovať a analyzovať už získané poznatky.

Podľa Bergsona je intelekt základná vrodená schopnosť uplatňujúca sa v úzkej spätosti s praktickou činnosťou. Intelekt sa orientuje predovšetkým na priestorovosť, hmotnosť, kvantitu, homogénnosť, pretržitosť, vzťah, teda na tie aspekty skutočnosti, ktoré umožňujú praktickú akciu, manipuláciu s vecami. Do sféry intelektuálneho patrí aj jazyk. Slovo je tiež zapojené do úsilia spracovať realitu, urobiť ju disponovateľnou.

## Pozri aj
* Inteligencia

## Iné projekty

## Externé odkazy
* 
* 

Kategória:Myslenie
Kategória:Inteligencia
Psychický jav

**Psychický jav** je prvok, časť, proces psychiky, ktorý je predmetom skúmania v psychológii.

Psychické javy sa z hľadiska kritéria premenlivosti/nepremenlivosti v čase členia na psychické stavy a psychické procesy. Z iného hľadiska sa klasifikujú na poznávacie psychické javy (napr. poznávanie), citové psychické javy (napr. emócie) a snahové psychické javy (napr. vôľa).

## Externé odkazy
* 

Kategória:Psychológia
Kategória:Psychiatria
Sociálny jav

**Sociálny jav** alebo **spoločenský jav** je jedinec, skupina ľudí a ich činnosť, ktorá je vo svojej podstate prejavom (prvkom) spoločenského systému. Je výsledok hromadnej činnosti rôznych zoskupení ľudí.

Podľa Comteho je to jav, ktorý vzniká v dôsledku kolektívneho života. Spoločenské javy sú javy historické.

## Externé odkazy
* 

Kategória:Sociologická terminológia
Intelektika

**Intelektika** je veda o umelej inteligencii. Výskum umelej inteligencie je interdisciplinárnou prácou na simulácii výkonov ľudskej inteligencie technickým aparátom (napr. počítačmi) za prispenia informatiky, lingvistiky, logiky, fyziológie mozgu atď.

Intelektika sa špeciálne zaoberá výskumom týchto oblastí: je strojový preklad
* spracovanie textu
* expertné systémy
* chápanie písaného i hovoreného jazyka

## Zoznam literatúry o intelektike
* R. B. Banerji: *Artificial Intelligence: A Theoretical Approach*, 1980
* A. Barr, E. A. Feigenbaum: *The Handbook of Artificial Intelligence*,1981 - 1982
* M. Boden: *Artificial Intelligence and Natural Man*, 1977
* A. Bundy, R. M. Burstall, R. M. Young: *Artificial Intelligence: An Introductory Course*, 1978
* J. P. Šabanov-Kušnarenko: *Teorija intellekta. Problemy i perspektivy*, 1987

## Externé odkazy
* 

Kategória:Umelá inteligencia
Intelektuál

**Intelektuál** je človek, pre ktorého idey, veda, umenie a kultúra sú také dôležité, že určujú nielen ciele jeho každodenného života, ale aj základy jeho politického myslenia a konania. Je to príslušník inteligencie.

Intelektuál je jedinec, ktorého činnosť je predovšetkým duševná a nie manuálna, teda učiteľ, výskumný pracovník, inžinier, riaditeľ podniku, úradník atď. V špecifickom zmysle tu ide o osobnosť, ktorá plní významnú úlohu pri vytváraní kultúry a ideológie, v politických a spoločenských debatách. Súhrnom intelektuálov v tomto zmysle je inteligencia.

## Názory na intelektuála
### Libuša Dziedzinská
Pre Libušu Dziedzinskú je intelektuál vysoko kvalifikovaný, tvorivý duševný pracovník, ako napr. vedec, umelec, filozof, spisovateľ atď., teda odborník skôr s humanitným vzdelaním.

### Antonio Gramsci
Antonio Gramsci definuje organického intelektuála ako intelektuála, ktorý vytvára ideológiu vládnucej spoločenskej vrstvy alebo vrstvy, ktorá sa snaží dosiahnuť hegemóniu. Prívlastok „organický“ zdôrazňuje úzky vzťah tejto osoby k spoločenskej vrstve, ktorú reprezentuje.

### Synkriticizmus
Synkriticizmus považuje intelektuála za ľudské indivíduum, ktoré vedome žije pretváraním zla na dobro, pričom dobro je všetko, čo mu prospieva bez toho, že by komukoľvek škodilo.

## Zdroje
* 
* 
*  
* 

Kategória:Psychológia
Kategória:Sociológia
Javenie sa

**Javenie sa** je procesuálny aspekt javu, jav videný z hľadiska kategórie procesuality, procesualita javu.

## Zdroj
* 

Kategória:Filozofické pojmy
Javisko

[thumb|Javisko divadla v [Bielsko-Biała]]
**Javisko** je časť divadelného priestoru určená a technicky prispôsobená na predvádzanie divadelnej produkcie.
Javisko slúži ako priestor pre herca a ďalších účinkujúcich (spíkerov, hudobníkov, spevákov, tanečníkov, umelcov a pod.). V niektorých prípadoch môžu byť javiská pohyblivé, môžu mať aj kruhový tvar pripomínajúci klasickú cirkusovú manéž, keď diváci sedia v kruhu okolo javiska. V klasických kamenných divadlách býva technický priestor nachádzajúci sa nad javiskom označovaný ako povrazisko, ktorý je primárne určený pre prevádzku javiskovej techniky.

Rám javiskového obrazu sa nazýva proscéniový otvor alebo portál. Súčasťou portálu je potom opona. V spodnom a hornom obvode javisko sa nachádza horná a dolná rampa.

Veľké divadlá určené pre balet, operetu, muzikály a operu mávajú medzi javiskom a hľadiskom špeciálny priestor určený pre divadelný orchester nazývaný orchestrisko.

## Točňa
Točňa je zariadenie na otáčanie divadelných kulís a dekoračných objektov. Poháňanie a riadenie je pod javiskom - modernejšie divadlá majú točňu ovládanú počítačom. Točna umožňuje rýchlu premenu scény, ktorú je v divadle rýchlo spraviť naročné a dlhé.

## Referencie

## Iné projekty
.

## Zdroje
* 
* 

Kategória:Divadlá
Inšpirácia

**Inšpirácia** (lat.) je vnuknutie, popud k tvoreniu (obyčajne umeleckému), tvorivé nadšenie, tvorivá nálada. Inšpirácia je duševný stav zvlášť vhodný na
rozličné druhy tvorivej činnosti.

## Iné projekty

## Externé odkazy
* 

Kategória:Psychológia
Jang Ču

**Jang Ču** (, ; * 370 pred Kr.† 319 pred Kr.) bol staročínsky filozof.

Podľa Janga všetky udalosti a javy prírody a spoločnosti sú podriadené pôsobeniu princípu prirodzenej nevyhnutnosti, ktorý charakterizoval ako osud. Všetko podlieha skaze a zničeniu, život vystrieda smrť, vznik zánik. Treba užívať a vychutnávať to, čo jestvuje a nezaťažovať sa myšlienkami na to, čo bude po smrti.

## Referencie

## Ďalšia literatúra
* 
* 

Kategória:Čínski filozofi